alexandrainst/scandi-wiki huggingface dataset:
Páll Björnsson

Páll Björnsson (1621 – 23. október 1706) var prófastur í Selárdal á Vestfjörðum. Hann var sonur Björns Magnússonar sýslumanns á Bæ á Rauðasandi og Helgu dóttur Arngríms lærða. Hann varð stúdent frá Hólaskóla 1641 og lærði við Kaupmannahafnarháskóla til 1644 þegar hann sneri aftur til Íslands. 

Eftir heimkomuna var hann einn vetur skólameistari við Hólaskóla en fékk Selárdal árið eftir sem hann hélt til æviloka. Brátt varð hann einnig prófastur í Barðastrandarprófastsdæmi. Hann giftist 1646 Helgu Halldórsdóttur. Hann var talinn með lærðustu mönnum á Íslandi á sínum tíma, kunni bæði grísku og hebresku, mikill ræðuskörungur og búmaður, auk þess sem hann gerði út marga smábáta og skútur.

Um áramótin 1668-1669 veiktist Helga af ókennilegum sjúkdómi og lá veik fram á sumarið. Á sama tíma kom mikill draugagangur yfir bæinn þannig að fólk þurfti að flýja staðinn um tíma. Helga benti á Jón Leifsson sem orsök vandræðanna. Hann var snarlega dæmdur fyrir galdur af Eggerti Björnssyni sýslumanni, hálfbróður Páls, og brenndur á báli. Fleiri galdramál fylgdu í kjölfarið. Selárdalsmál stóðu til 1683 og kostuðu sjö manns lífið. Síðasta brennan varð til þess að þaðan í frá voru allir líflátsdómar sendir til staðfestingar í Kaupmannahöfn, en eftir það var enginn brenndur á báli fyrir galdur.

Páll skrifaði og þýddi mikið af guðfræðiritum og skrifaði biblíuskýringar. 1674 skrifaði hann Kennimark Kölska (Character Bestiæ) sem fjallaði um djöflatrú. 

Galdramál á Íslandi
Íslenskir prestar
Svalbarðsætt
Umsátrið um Kinsale

Umsátrið um Kinsale var orrusta milli enskra hersveita og írskra uppreisnarmanna með stuðningi frá spænskum hersveitum sem átti sér stað við Kinsale í suðurhluta Írlands. Umsátrið stóð í þrjá mánuði, frá 2. október 1601 til 3. janúar 1602. Það var síðasta skrefið í því að leggja Írland undir Englandskonung og hápunktur Uppreisnar Tyrones sem stóð frá 1594 til 1604.

Uppgjöf Íra og spænskra bandamanna þeirra gegn umsátursher Englendinga olli því að Englendingar gátu brotið á bak aftur síðustu leifar andspyrnu gegn yfirráðum þeirra á Írlandi, þar með talið ættflokkakerfið. Einn leiðtoga uppreisnarmanna, Hugh O'Neill, jarl af Tyrone, sneri aftur til Ulster eftir tapið og flýði þaðan til Spánar ásamt nokkrum ættarhöfðingjum 1607 (Jarlaflóttinn). Þetta gerði Englendingum kleyft að gera land þeirra upptækt og búa til Ulsterplantekruna sem þeir byggðu mótmælendum frá Skotlandi.

Saga Írlands
1601
Bárujárn

Bárujárn er plötujárn sem er aðallega notað á þök og skemmur, en hefur einnig verið notað á Íslandi til að klæða hús. Bárujárn er fest með þaksaumi í hábárur járnsins.

Saga bárujárns á Íslandi 
Fyrsta bárujárnið var flutt hingað til lands einhvern tímann á árunum 1870-1880.Það var Slimmons-verslunin sem flutti það inn, og í upphafi var það bæði þykkt og þungt og plöturnar um 3 metrar á lengd. Voru þá mikil vandkvæði á því að sníða það eins og þurfti. 

Fyrsta húsið sem bárujárn var lagt á var hús í Krísuvíkurnámum um 1870, en það hús var síðar rifið og flutt þaðan 1872. Fyrsta húsið í Reykjavík sem járnið var sett á, var hús í eigu Geirs Zoëga kaupmanns og útgerðarmanns við Vesturgötu í Reykjavík (Sjóbúð), en hann klæddi viðbyggingu hjá sér með galvaniseruðu bárujárni. Árið 1876 lagði svo W. Ó. Breiðfjörð bárujárn á þak og veggi húss síns. En notkun bárujárns fór þó ekki að verða almenn fyrr en eftir 1880 og almennt var það ekki lagt á húsveggi fyrr en eftir 1890.Bárujárn einkenndi mjög íslensk timburhús fram til 1935 eða þar til steinsteypa tók við sem helsta byggingarefni.

Menn þóttust hafa himin höndum tekið þar sem bárujárnið var komið, og breiddist það út um allt land á fáum árum. Kostir þess voru augljósir, en „gallarnir“ komu í ljós síðar. Ekki var laust við að það vefðist fyrir mönnum, hvernig skyldi negla það á þökin. Þannig var um hús á Sauðarkróki sem byggt var 1894. Þar var neglt í lágbárurnar á járninu svo að þakið hriplak, þangað til plötunum var snúið við og þær festar í hábáru. Í upphafi reyndu jafnvel sumir að tyrfa yfir bárujárnsþök til hlýinda.

Heimildir

Tenglar 
 Bárótta þakjárnið; grein í Reykvíkingi 1894
 Enn þá fáein orð um þakjárnið; grein í Reykvíkingi 1898

Byggingarefni
Járn
Almazán

Almazán er sveitarfélag í sýslunni Soria í héraðinu Kastilíu og León á Spáni. Íbúar eru tæp 6.000. 

Sveitarfélög í Soriu
Gaddjökull

Gaddjökull er jökull, sem ekki bráðnar af á sumrin, eða þar sem hiti helst ávallt neðan frostmarks vatns. Hiti þíðjökuls er við frostmark vatns.

Jöklafræði
Labbrabbtæki

Labbrabbtæki (enska: walkie-talkie)  er fyrirferðarlítil og þráðlaus talstöð sem notuð er til samskipta. Sum labbrabbtæki eru með móðurstöð.

Málfar í labbrabbtækjum 
 Rodger  (frb.Rodsjer) - gefur til kynna að boð hafi komist til skila. 
 Yfir - ég hef lokið máli mínu, nú talar þú. 
 Yfir og út - sagt þegar samræðum er lokið.  

Samskiptatæki
Buckinghamshire

Buckinghamshire (skammstafað Bucks) er sýsla á Suðaustur-Englandi á Bretlandi. Höfuðborgin í Buckinghamshire er Aylesbury.

Sýslur á Englandi
Cheshire

Cheshire er sýsla á Norðvestur-Englandi á Bretlandi. Höfuðborg Cheshire er Chester þar sem búa um 120.000. Aðrir helstu bæir og borgir eru: Warrington (209,700), Crewe (71,722), Ellesmere Port (55,715), Macclesfield (52,044), Runcorn (61,789), Widnes (61,464), Winsford (32,610) og Northwich (19,924).

Sýslur á Englandi
Cumbria

Cumbria (stundum kölluð Kumbaraland) er sýsla á Norðvestur-Englandi við landamæri Skotlands.

Sýslur á Englandi
Derbyshire

Derbyshire er sýsla í Austur-Miðhéruðum Englands á Bretlandi. Höfuðborg Derbyshire er Derby.

Sýslur á Englandi
Dorset

Dorset er sýsla á Suðvestur-Englandi á Bretlandi. Höfuðborg Dorset er Dorchester og stærsta borgin er Bournemouth.
Strönd þess telst sem svæði sérstakrar náttúrufegurðar.

Sýslur á Englandi
Dorset
Durham-sýsla

Durham-sýsla (enska County Durham) er sýsla á Norðaustur-Englandi á Bretlandi. Höfuðborg Durham-sýslu er Durham.

Sýslur á Englandi
Austur-Yorkshire

Austur-Yorkshire (enska: East Riding of Yorkshire) er sýsla á Norðaustur-Englandi á Bretlandi. Höfuðborg Austur-Yorkshire er Beverley.

Sýslur á Englandi
Gloucestershire

Gloucestershire (borið fram ) er sýsla á Suðvestur-Englandi á Bretlandi. Höfuðborg Gloucestershire er Gloucester.

Sýslur á Englandi
Hampshire

Hampshire (skammstafað Hants) er sýsla á Suður-Englandi á Bretlandi. Höfuðborg Hampshire er Winchester.

Sýslur á Englandi

Hampshire
Herefordshire

Herefordshire er sýsla á Vestur-Englandi á Bretlandi. Höfuðborg Herefordshire er Hereford.

Sýslur á Englandi
Hertfordshire

Hertfordshire (skammstafað Herts) er sýsla á Suðaustur-Englandi á Bretlandi. Höfuðborg Hertfordshire er Hertford.

Sýslur á Englandi
Lancashire

Lancashire (skammstafað Lancs) er sýsla á Norðvestur-Englandi á Bretlandi. Höfuðborg Lancashire er Lancaster.

Aðrar borgir:
Blackburn
Burnley
Preston
Accrington

Sýslur á Englandi
Leicestershire

Leicestershire (skammstafað Leics) er sýsla á Mið-Englandi á Bretlandi. Höfuðborg Leicestershire er Leicester.

Sýslur á Englandi
Lincolnshire

Lincolnshire er sýsla á Austur-Englandi á Bretlandi. Höfuðborg Lincolnshire er Lincoln.

Sýslur á Englandi
Norfolk

Norfolk (bókstaflega Norðurfólk) er sýsla á Austur-Anglíu á Englandi á Bretlandi. Höfuðborg Norfolk er Norwich.

Sýslur á Englandi
Northamptonshire

Northamptonshire (skammstafað Northants eða N’hants) er sýsla á Mið-Englandi á Bretlandi. Höfuðborg Northamptonshire er Northampton.

Sýslur á Englandi
Norðymbraland

Þessi grein fjallar um sýsluna. Um miðaldakonungsríkið, sjá Konungsríkið Norðymbraland.

Norðymbraland eða Norðhumbraland (enska Northumberland, borið fram ) er sýsla á Norðaustur-Englandi á Bretlandi við landamæri Skotlands. Hún liggur að sýslunum Cumbriu í vestri, Durham-sýslu í suðri og Tyne og Wear í suðaustri. Ströndin við Norðursjóinn er næstum 128 km að lengd. Newcastle upon Tyne var áður höfuðstaður sýslunnar en eftir að sýslan Tyne og Wear var mynduð árið 1974 hefur sýsluráðið haft aðsetur í Morpeth. Alwnick gerir einnig tilkall til þess að vera höfuðstaður sýslunnar.

Á miðöldum var Norðymbraland konungsríki  undir stjórn Játvins konungs og taldist til  Sjökonungaríkisins. Þar sem sýslan liggur að landamærum Skotlands hafa margar orrustur verið háðar á svæðinu. Stór landflæmi eru núna þjóðgarðar og vernduð svæði: Northumberland-þjóðgarðurinn og stór hluti strandarinnar sem telst sem svæði sérstakrar náttúrufegurðar.

Heimildir 

Sýslur á Englandi
Nottinghamshire

Nottinghamshire er sýsla á Mið-Englandi á Bretlandi. Höfuðborg Nottinghamshire er Nottingham. Skírisskógur er í Nottinghamshire.

Sýslur á Englandi
Rutland

Rutland er sýsla á Mið-Englandi á Bretlandi. Höfuðborg Rutlands er Oakham.

Sýslur á Englandi
Shropshire

Shropshire er sýsla á Vestur-Englandi á Bretlandi. Höfuðborg Shropshire er Shrewsbury.

Sýslur á Englandi
Somerset

Somerset er sýsla á Suðvestur-Englandi á Bretlandi. Höfuðborg Somerset er Taunton.

Sýslur á Englandi
Staffordshire

Staffordshire er sýsla á Miðvestur-Englandi á Bretlandi. Höfuðborg Staffordshire er Stafford.

Sýslur á Englandi
Stórborgarsvæðið Manchester

Stórborgarsvæðið Manchester (enska: Greater Manchester) er sýsla á Norðvestur-Englandi á Bretlandi. Árið 2015 var íbúafjöldinn tæpar 2,8 milljónir. Borgin Manchester er í sýslunni og einnig smærri borgirnar: Salford, Bolton, Bury, Oldham, Rochdale, Stockport, Tameside, Trafford og Wigan.

Sýslur á Englandi
Suður-Yorkshire

Suður-Yorkshire (enska South Yorkshire) er sýsla á Norður-Englandi á Bretlandi. Sheffield er stærsta borgin í sýslunni.

Sýslur á Englandi
Suður-Yorkshire
Suffolk

Suffolk (bókstaflega Suðurfólk) er sýsla á Austur-Anglíu á Englandi á Bretlandi. Höfuðborg Suffolk er Ipswich.

Sýslur á Englandi
Surrey

Surrey er sýsla á Suðaustur-Englandi á Bretlandi. Höfuðborg Surrey er Guildford.

Sýslur á Englandi
Vestur-Miðhéruð (sýsla)

„Vestur-Miðhéruð“ getur líka átt við landshlutann þar sem sýslan er staðsett.

Vestur-Miðhéruð (enska: West Midlands'') er sýsla á Miðvestur-Englandi á Bretlandi. Birmingham er stærsta borgin í sýslunni.

Sýslur á Englandi
Vestur-Sussex

Vestur-Sussex (enska West Sussex) er sýsla á Suður-Englandi á Bretlandi. Höfuðborg Vestur-Sussex er Chichester.

Sýslur á Englandi
Vestur-Jórvíkurskíri

Vestur-Jórvíkurskíri (enska West Yorkshire) er sýsla á Norður-Englandi á Bretlandi.

Sýslur á Englandi
Mac OS X v10.5

Mac OS X 10.5 "Leopard" er sjötta útgáfa Mac OS X stýrikerfsins frá Apple. Stýrikerfið er aðeins fyrir Mac tölvur. Fyrri útgáfa stýrikerfisins var kölluð Tiger. Leopard var gefin út 26. október 2007. Samkvæmt Apple hefur Leopard 300 breytingar frá Tiger. Apple seinkaði útgáfu stýrikerfisins, í júní 2005 sagði Steve Jobs, framkvæmdarstjóri fyrirtækisins, að Leopard myndi vera gefið út í lok ársins 2006 eða snemma 2007. Ári seinna var því breytt í vor 2007 en 12. apríl 2007 sögðu Apple að því yrði frestað fram í október 2007 vegna iPhone.

Vélbúnaðarkröfur 
Apple segja að þetta séu vélbúnaðarkröfur fyrir Leopard en fyrir nokkur forrit þarf Intel örgjörva:

 Intel, PowerPC G5 eða G4 örgjörvi (minnst 867 MHz eða betra)
 DVD drif (til að setja inn stýrikerfið)
 Minnst 512 MB af vinnsluminni
 Minnst 9 GB af lausu plássi á hörðum disk

Leopard var ekki gefið út í mismunandi útgáfum fyrir mismunandi örgjörva heldur útgáf sem keyrir bæði á PowerPC og Intel örgjörvum. Leopard hættir stuðningi á hægum G4 tölvum og öllum G3 tölvum.

Apple
Stýrikerfi
Warwickshire

Warwickshire (skammstafað Warks eða Warwicks) er sýsla á Mið-Englandi á Bretlandi. Höfuðborg Warwickshire er Warwick.

Sýslur á Englandi
Worcestershire

Worcestershire (skammstafað  Worcs) er sýsla á Suðvestur-Englandi á Bretlandi. Höfuðborg Worcestershire er Worcester.

Sýslur á Englandi
Mænuskaðastofnun Íslands

Mænuskaðastofnun Íslands er sjálfseignarstofnun íslenska ríkisins sem var stofnuð í lok árs 2007. Tilgangur félagsins er að stuðla að lækningu á mænuskaða með öllum tiltækum ráðum.

Stofnendur eru Auður Guðjónsdóttir og Hrafnhildur Guðfinna Thoroddsen, Seltjarnarnesbær, FL-Group, Exista og heilbrigðis- og trygginga­málaráðuneytið.

Heimildir
 RÚV: Mænuskaðastofnun hóf störf í dag, 11.12.2007
 Skipulagsskrá Mænuskaðastofnunar Íslands

Opinberar stofnanir
Mænuskaði
Austur-Anglía

Austur Anglía er skagi á Austur-Englandi nær yfir Norfolk og Suffolk og hluti af Cambridgeshire og Essex.

Svæði á Bretlandi
Sigmundur 3.

Sigmundur 3. Vasa (pólska: Zygmunt III Waza; 20. júní 1566 – 30. apríl 1632) var konungur Pólsk-litháíska samveldisins frá 1587 til dauðadags, og Svíakonungur frá 1592 þar til honum var steypt af stóli 1599. Hann var sonur Jóhanns 3. Svíakonungur og fyrri eiginkonu hans, Katarínu Jagiellonku og fæddist á Grípshólmi þar sem foreldrar hans voru í fangelsi Eiríks 14.. Móðir hans var dóttir Sigmundar gamla, Póllandskonungs, og eiginkonu hans Bona Sforza. Hún ól son sinn upp í kaþólskri trú. 

Við lát Stefáns Báthory 1587 var Sigmundur kjörinn konungur á stéttaþinginu en Maximilían 3. erkihertogi af Austurríki kom einnig til greina. Sigmundur tryggði kjör sitt með því að halda þegar til Póllands og ganga að kröfugerð ríkisráðsins. Þegar Maximilían reyndi að grípa inn í með valdi voru stuðningsmenn hans sigraðir í orrustunni við Byczyna 24. janúar 1588 og Maximilían sjálfur tekinn höndum. Hann var leystur úr haldi fyrir tilstuðlan Páls 5. páfa og afsalaði sér tilkalli til krúnunnar 1589.

Við lát föður Sigmundar, Jóhanns 3., stóð hann næstur í erfðaröðinni og var krýndur konungur Svíþjóðar 1592. Við það gengu samveldið og Svíþjóð í konungssamband. Sigmundi var þó gert markvisst erfitt fyrir í Svíþjóð þar sem hann var kaþólskur, og föðurbróðir hans, Karl hertogi, vann gegn honum. Að lokum var hann settur af og Karl varð hæstráðandi í Svíþjóð og síðar konungur. Sigmundur reyndi þó áfram að halda fram rétti sínum til konungdóms í Svíþjóð sem leiddi til styrjalda milli landanna. 
Önnur mikilvæg átök í valdatíð hans var Pólsk-rússneska styrjöldin (1605-1618) þegar Pólverjar reyndu að nýta sér rósturtímana í Rússlandi til að vinna lönd af Rússum. Þetta jók á spennu milli ríkjanna sem kom sér illa fyrir Pólverja síðar.

Konungar Póllands
Svíakonungar
Stórfurstar Litháen
Vasaætt
Negus

Negus (eþíópíska: nigūś, amharíska: nigūs; sbr. tígrinja: negāš) er titill konungs (og stundum undirkonungs) í Eþíópíu og Erítreu. Eþíópíukeisari var titlaður nəgusä nägäst sem merkir „konungur konunganna“.

Aðalstitlar
Saga Eþíópíu

ko:에티오피아의 군주
Chelmsford

Chelmsford er bær og höfuðborg sýslunnar Essex á Austur-Englandi. Hún er 48,5 km norðaustan við Charing Cross í London. Chelmsford er í miðju Essex og hefur verið höfuðborg sýslunnar síðan árið 1215. Árið 1999 var áttahundruð ára afmæli Chelmsfords.

Dómkirkjan í Chelmsford er næstminnsta dómkirkja Englands á eftir Dómkirkjunni í Derby. Hún var byggð 15. og 16. öld og var þá sóknarkirkjan af Chelmsford að miðaldasið. Biskupsdæmið nær yfir alla Essex-sýslu og hluta af Austur-London. Árið 2011 var íbúatala um 111.500.

Borgir og bæir í Essex
Borgir á Englandi
Jakob Eþíópíukeisari

Jakob Eþíópíukeisari (Ge'ez ያዕቆብ yāʿiqōb, amharíska: yā'iqōb; 1590 – 10. mars 1607) var Eþíópíukeisari með konungsnafnið Malik Sagad 2. frá 1597 til 1603 og aftur 1604 til 1606. 

Jakob Eþíópíukeisari var af Salómonsætt, elsti sonur Sarsa Dengel keisara. Sarsa Dengel ætlaðist til að frændi hans, Za Dengel, tæki við af honum en fyrir bænastað eiginkonu sinnar, Maryam Sena, valdi hann Jakob sem varð keisari sjö ára gamall. Hinir sem áttu mögulegt tilkall til krúnunnar voru sendir í útlegð, Za Dengel til fjallanna umhverfis Tanavatn og Susenyos til oromoa. 

Stjórn ríkisins var í höndum hertogans Antenatewos. Sex árum eftir valdatöku Jakobs lenti honum saman við Antenatewos og setti Za Sellase í hans stað. Za Sellase velti þá Jakobi úr sessi og gerði Za Dengel að keisara í hans stað. Þegar Za Dengel tók kaþólska trú snerist Za Sellase gegn honum og gerði uppreisn. Za Dengel féll í bardaga við her Za Sellase 24. október 1604 og Jakob varð aftur keisari. 

Skömmu síðar hélt Susenyos norður á bóginn með her Oromoa gegn Za Sellase. Hann mætti her hans í Begemder og stráfelldi hann en Za Sellase flúði til búða Jakobs. Viðbrögð keisarans leiddu svo til þess að Za Sellase hljópst undan merkjum og gekk til liðs við Susenyos. Herir Jakobs og Susenyosar mættust svo í orrustunni við Gol í Gojjam þar sem Jakob féll.

Eþíópíukeisarar
Colchester

Colchester er borg og stærsta byggðarlag í sveitarfélaginu Colchester í Essex á Austur-Englandi. Fólksfjöldinn er um 122.000 (2011). Hann er elsti bær Bretlands og þar er elsti markaður á Bretlandi. Bærinn var stofnaður fyrir innrás Rómverja árið 43 en varð síðan höfuðborg rómverska skattlandsins Britanníu.

Normanski kastalinn í Colchester var byggður á 11. öld og er helstu sögulegu minjar bæjarins í dag. Bærinn er 90 km norðaustur af London. A12-aðalvegurinn tengir Chelmsford og London.

Borgir og bæir í Essex
Borgir á Englandi
Pípukragi

Pípukragi (eða rúkragi) er stífaður kragi í þéttum fellingum (pípum) sem var í tísku meðal aðalsfólks og borgara í Evrópu á 16. og 17. öld. 

Pípukraginn er upprunalega frá Spáni og komst í tísku á síðari hluta 16. aldar. Í upphafi Barokktímans minnkaði notkun hans umtalsvert, en hélt þó áfram vinsældum sínum í Hollandi og sem hluti af hátíðarbúningum og prestskrúða í norðurhluta Þýskalands og í Danmörku. Pípukraginn er enn hluti af prestskrúða sums staðar í löndum mótmælenda, s.s. á Íslandi.

Tíska
Lexicon Islandico-Latino-Danicum

Lexicon Islandico-Latino-Danicum  (sem er latína fyrir: Íslensk–latnesk–dönsk orðabók) er fjöltyngd orðabók gefin út á Íslandi eftir Björn Halldórsson með latneskum og dönskum þýðingum. Björn vann að bókinni í 15 ár samfleytt og árið 1786 sendi hann hana til Kaupmannahafnar til prentunar. Orðabókin var hinsvegar fyrst gefin út árið 1814 af Rasmusi Kristjáni Rask, og hafði ritið þá verið endurbætt.

Í bókinni eru um 30 þúsund flettiorð sem eru flest almennur orðaforði 18. aldar. Þess vegna hefur bókin mikið gildi fyrir sögu íslensks orðaforða. Orðabókin var gefin út aftur árið 1992 og sá Jón Aðalsteinn Jónsson um útgáfuna.

Tengt efni
Lexicon Islandicum
Lexicon poeticum antiquæ linguæ septentrionalis

Tenglar
 Lexicon Islandico-Latino-Danicum Bókin Lexicon Islandico-Latino-Danicum eftir Björn Halldórsson á Google books (hægt er að skoða hana á PDF formi eða á texta formi)
 Orðabók Björns Halldórssonar á heimasíðu Árnastofnunnar

Tilvísanir 

Bækur
Bókaárið 1814
Orðabækur
BH

BH, bh, bh. getur verið skammstöfun fyrir eftirfarandi:

Málfræði 
  er  fyrir hugtakið "boðháttur"

Efni 
 BH er efnatáknið fyrir frumefnið bohrín.

Fólk 
 Björn Halldórsson
Glock 18

Glock 18 er alsjálfvirk skammbyssa framleidd af austurríska vopnafyrirtækinu Glock. Er mjög lík hálfsjálfvirku gerðinni Glock 17, t.d. er  hlauplengdin hin sama. Hlauplengd er 186 millimetrar og þyngdin (óhlaðin) er 620 grömm.

Til eru fjórar stærðir af magasín, en það minnsta tekur 17 skot, en hin stærri 19, 31 og 33 skot.

Skammbyssur
Glock skammbyssur

en:Glock 18
nl:Glock (pistool)
Capoeira

Capoeira  er brasilískur bardagadans, upprunalega kominn frá afrískum sebradansi kallaður „NiGolo“. Hann var dansaður á nýlendutímabilinu í Brasilíu af þrælum frá Afríku og í honum eru hreyfingar sem eiga mikið sameiginlegt með fimleikum. Capoeira er leikinn við annan Capoeirista í hring „Roda“ með tilheyrandi tónlist og söngvum.

Tenglar 

 Grunnæfingar Capoeira 

 
Dans
Middlesex

Middlesex er sögufræg sýsla á Suðaustur-Englandi. Fram að árinu 1965 stækkaði stórborgarsvæði Lundúna svo að það náði yfir þorra sýslunnar. Nafnið er dregið af Middleseaxan frá árið 704 sem táknar „Mið-Saxar“.

Sýslan innlimaði Lundúnaborg og Westminster. Lundúnaborgin hefur notið sjálfstjórnar síðan 13. öld.

Í dag er skiptist Middlesex í allmörg úthverfi Lundúna.

Fyrrverandi sýslur í Englandi
Bamir Topi

Bamir Myrteza Topi (f. 24. apríl, 1957 í Tírana) var forseti Albaníu frá 24. júlí, 2007, til 24. júlí, 2012.

Forsetar Albaníu
Ár kartöflunnar

Ár kartöflunnar var árið 2008 samkvæmt yfirlýsingu Sameinuðu þjóðanna frá 22. desember 2005, en sama ár var líka Ár hreinlætis. Ár kartöflunnar var haldið til að vekja athygli á mikilvægi kartaflna í mataræði og mataröryggi, en þær eru ein mikilvægasta og ástsælasta fæða fólks um allan heim.

Á ári kartöflunnar voru nákvæmlega 250 ár liðin frá því Friedrich Wilhelm Hastfer ræktaði fyrstu kartöflurnar á Íslandi, á Bessastöðum sumarið 1758.

Ár Sameinuðu þjóðanna
Marija Šerifović

Marija Šerifović (serbnesk-kýrillíska: Марија Шерифовић, fædd 14. nóvember 1984 í Kragujevac) er serbnesk söngkona og sigurvegari söngvakeppni evrópskra sjónvarpsstöðva 2007.

Tónlistarferill

Breiðskífur 
Fyrsta breiðskífa Mariju var Naj, najbolja („Hið allra besta“) sem kom út árið 2003. Lagið „Znaj da znam“ („Þú ættir að vita að ég veit“) en lagið samdi Darko Dimitrov. Sumarið 2005 gaf Marija út smáskífuna Agonija sem var ábreiða (e. cover) af lagi Despina Vandi, Olo lipis.

Önnur breiðskífa söngkonunar nefnist Bez ljubavi („Án ástar“) og kom út 2006. Snemma árs 2007 kom önnur smáskífa hennar út og nefnist Bez tebe („Án þín“). 28. júní 2007 kom safnaplatan „Marija Serifovic: Molitva - The best of“ út.

Tónlistarhátíðir 
Á Budva-tónlistarhátíðinni árið 2003 söng Marica lagið Gorka čokolada („Biturt súkkulaði“) sem, eins og Znaj da znam, var ú smiðju Darko Dimitrov. Ári seinna kom hún á ný fram á hátíðinni en þá með lagið Bol do ludila („Særir fram í vitfirringu“) og sigraði þar með keppnina. Lagið komst einnig í efsta sæti vinsældalista þar í landi. 

Árið 2005 lenti lag Mariju Ponuda í 18. sæti í undankeppni Serbíu og Svartfjallalands fyrir söngvakeppni evrópskra sjónvarpsstöðva. Sama ár tók hún þátt í útvarpshátíð Serbíu og sigraði með laginu U nedelju („Á sunnudag“). Hún hlaut einnig verðlaun fyrir besta sönginn.

Tónleikar 
Marija hélt fyrstu tónleika sína 21. febrúar 2007 í Belgrad fyrir um 4.000 áhorfendur.

Beovizija og söngvakeppni evrópskra sjónvarpsstöva 2007 
Marija sigraði Beovizija, undankeppni Serbíu fyrir söngvakeppni evrópskra sjónvarpsstöðva 8. mars 2007 en hún söng lagið Molitva („Bæn“). Hún varð því fyrsti keppandi Serbíu í Eurovision. Hún komst í gegnum undankeppnina í Helsinki og sigraði úrslitakeppnina með Þýskaland og Úkraínu sem 2. og 3. sæti.

Serbneskir tónlistarmenn
Westminster

Westminster (stundum kallað Vestmusteri eða Vestmystur á íslensku) er svæði í miðborg Londons inni í Westminsterborg. Westminsterhöllin er í svæðinu sem er aðsetur breska þingsins. Einnig eru Buckinghamhöll, Whitehall og Konungsdómsalur í Westminster. Stærri hluti af West End-hverfinu er í svæðinu.

Westminster er suðvestan á Lundúnaborg og er 0,8 km suðvestan á Charing Cross. 

London
Kaldársel

Kaldársel eru sumarbúðir KFUK sem eru staðsettar austan við Hafnarfjörð í nágrenni Helgafells. Þar rennur Kaldá sem staðurinn er nefndur eftir. Elsti hluti skálans er frá 1925 en tvisvar hefur verið byggt við hann.

Í næsta nágrenni við Kaldársel eru vinin Valaból, eldstöðin Búrfellsgjá, móbergsfjallið Helgafell, ýmsir hellar, skóglendi og önnur útivistarsvæði.

Íslenskar sumarbúðir
Hafnarfjörður
Sýsla

Sýsla eru forn stjórnsýslueining innan tiltekins lands eða ríkis. Í Evrópu voru sýslur yfirleitt landssvæði sem voru undir dómsvaldi jarls, hertoga eða greifa.

Sýslur á Íslandi 

Á Íslandi er aldalöng hefð fyrir skiptingu landsins í sýslur en þær eru ekki lengur opinberlega í gildi. Þó eru í gildi embætti sýslumanna en stjórnsýsluumdæmi sýslumanna ráðast af legu sveitarfélaga. Í daglegu tali er enn talað um sýslur.

Stjórnsýslueiningar
Sýslur
Sigurður Pálsson (sóknarprestur)

Séra Sigurður Pálsson (8. júlí 1901 – 13. júlí 1987) var fyrsti sóknarprestur í nýrri Selfosskirkju árið 1956. Hann var einnig vígslubiskup í Skálholtsbiskupsdæmi 1966 – 1983.

Sigurður fæddist í Haukatungu í Hnappadal, í Kolbeinsstaðahreppi.

Sigurður andaðist á Selfossi. 

Íslenskir prestar
Vígslubiskupar